Ветринци
Ветринци е село в Северна България. То се намира в община Велико Търново, област Велико Търново.

География 
Селото е разположено живописно на двата бряга на река Янтра, която го разделя на две части – Горна и Долна махала.
Между двете махали има асфалтиран път, а преминаването през реката става по два моста. Старият е сводест от каменна зидария и като историята му не е много добре проучена, но през 19 век е събарян от придошлата река. Новият мост е строен през седемдесетте години на 20 век. Село Ветринци се намира на 18 км западно от В. Търново и е на 2 км от главния път София – Варна. Отстои на почти равни разстояния от София /207 км./ и Варна /240 км./.
Името на английски: Vetrintsi
Транскрипции на английски: Vetrinci, Vetrintzi, Vetrentsi, Vetrentzi
Местоположение: Северен централен район.
Площ на Село Ветринци: 19.542km2 (НСИ)
Телефонен код на Село Ветринци: 06113 от България, 003596113 от чужбина.

Население 
Численост на населението според преброяванията през годините:

Етнически състав 
 Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 
 Антична и средновековна крепост има в местността Магарешки токове на 1.29 км южно по права линия от центъра на селото. Крепостта е изградена на скалист хълм, заобиколена от река Янтра, към която склоновете на възвишението са отвесни. Стената е заложена върху скала, която е изградена от ломен камък, споен с хоросан и смесен със ситни тухлени късчета. Градежът на крепостта следва да се отнесе към 5 – 7 век и вероятно укреплението е било пътна станция на античен път. Като цяло крепостта „Магарешки токове“ с напречни крепостни стени надолу към река Янтра е интересен средновековен обект, сходен със средновековния Търновград и конкретно с неговата цитадела и хълма Царевец.
 Интересна забележителност е криволичещият пролом на р. Янтра с надвиснали скали и вековни широколистни гори. На 100 метра от новия мост спокойното течение на реката е оформило вир с дълбочина 1.5 метра – 2 метра и пясък на брега, който се използва за плаж през летните месеци.

Църква 
Православен храм „Св. Димитрий“ е построен в селото през 1840-а година.

Бележки 

Села в област Велико Търново
Населени места в община Велико Търново